cyanic-selkie/wikianc huggingface dataset:
நம்பிவயல் ஊராட்சி
நம்பிவயல் ஊராட்சி (Nambivayal Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2200 ஆகும். இவர்களில் பெண்கள் 1114 பேரும் ஆண்கள் 1086 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லைப்னிட்சின் குறியீடு
நுண்கணிதத்தில் லைப்னிட்சின் குறியீட்டில் (Leibniz's notation) x, y மாறிகளில் ஏற்படும் நுண்ணிய சிறிதளவான கூடுதலைக் குறிப்பதற்கு முறையே dx , dy என்ற குறியீடுகள் பயன்படுத்தப்படுகிறது. 17 ஆம் நூற்றாண்டின் ஜெர்மனியின் மெய்யியலாளரும் கணிதவியலாளருமான லைப்னிட்சைச் சிறப்பிக்கும் விதமாக இக்குறியீட்டிற்கு அவரது பெயரிடப்பட்டுள்ளது.
லைப்னிட்சின் குறியீட்டின்படி,
ஆனால் பிற்காலத்தில் வகைக்கெழு, எல்லை மதிப்பாகப் பின்வருமாறு வரையறுக்கப்படுகிறது:
முதல் வகைக்கெழு
லைப்னிட்சின் குறியீட்டில் f(x) என்ற சார்பின் முதல் வகைக்கெழு:
பிற குறியீடுகள்
லைப்னிட்சைத் தவிர மேலும் பல கணிதவியலாளர்களும் வகையிடலுக்கானக் குறியீடுகளை உருவாக்கியுள்ளனர்.
அவற்றுள் குறிப்பிடத்தக்கவை:
உயர் வரிசை வகைக்கெழுக்கள்
இதனை,
ஒரு புள்ளியில் வகைக்கெழு
புள்ளியில், x ஐப் பொறுத்த y இன் வகைக்கெழுவை லைபினிட்சின் குறியீட்டில் கீழே தரப்பட்டுள்ளவாறு இருவிதமாக எழுதலாம்:
பயன்பாடு
இக்குறியீட்டில் எந்த மாறியைப் பொறுத்து வகையிடப்படுகிறதோ அம்மாறி பகுதியில் குறிப்பிடப்படுகிறது. எனவே பகுதி வகையிடலில் இது பெரிதும் உதவியாய் இருக்கிறது. இம்முறையில் சங்கிலி விதியை எழுதுவது அவ்விதியினை எளிதாக நினைவில் கொள்ள வசதியாக உள்ளது:
சங்கிலி விதியையும், பிரதியிடல் முறையில் தொகையிடலையும் இக்குறியீட்டைப் பயன்படுத்தி எளிதாக எழுதலாம்.
சங்கிலி விதி:
தொகையிடலின் பிரதியிடல் முறை:
குறிப்புகள்
பகுப்பு:வகையீட்டு நுண்கணிதம்
யாதவர் கல்லூரி
யாதவர் கல்லூரி (Yadava College ) என்பது தமிழ் நாட்டில் மதுரையில் அமைந்துள்ள தன்னாட்சி பெற்ற இருபாலர் பயிலும் அரசுதவி பெறும் கலை அறிவியல் கல்லூரி ஆகும்.
வரலாறு
பிற்படுத்தப்பட்ட சமூக மக்களின் கல்வியறிவை வளர்க்க, 1969ஆம் யாதவ சமூக மக்களால் யாதவர் கல்லூரி தொடங்கப்பட்டது. 1970ஆம் ஆண்டில் இக்கல்லூரிக்கு தமிழக அரசின் உதவி கிடைத்தது. மதுரை காமராசர் பல்கலைக் கழகத்தின் கீழ் செயல்பட்டுவந்த கல்லூரி 2008ஆம் ஆண்டுமுதல் தன்னாட்சி அதிகாரம் பெற்று பல துறைகளில் பட்டப் படிப்புகளை வழங்கிவருகிறது
அமைவிடம்
இந்தியாவின் தமிழகத்தில், மதுரை மேற்குப் புறநகர்ப் பகுதியைச் சேர்ந்த திருப்பாலை கிராமத்தில், நத்தம் சாலையில், ஊமச்சிகுளம் அருகே அமைந்துள்ளது.
இவற்றையும் பார்க்க
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள் பகுப்பு:மதுரை மாவட்டத்திலுள்ள தனியார் கலைக் கல்லூரிகள் பகுப்பு:மதுரை காமராசர் பல்கலைக்கழக இணைவுக்கல்லூரிகள்
சுரதா ஓர் ஒப்பாய்வு (நூல்)
சுரதா ஓர் ஒப்பாய்வு என்பது தி. முருகு சுந்தரம் எழுதிய ஒப்பாய்வு நூலாகும். இந்நூலில் கவிஞர் சுரதாவின் எழுத்தினை ஒப்பாய்வு செய்துள்ளார் ஆசிரியர்.
வெளி இணைப்புகள்
பகுப்பு:நாட்டுடைமை நூல்கள் பகுப்பு:முருகு சுந்தரம் நூல்கள் பகுப்பு:சேகர் பதிப்பக நூல்கள்
சேப்ளாப்பட்டி ஊராட்சி
சேப்ளாப்பட்டி ஊராட்சி (Seplapatti Gram Panchayat), தமிழ்நாட்டின் கரூர் மாவட்டத்தில் உள்ள தோகைமலை வட்டத்தில் அமைந்துள்ளது. இந்த ஊராட்சி, குளித்தலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2920 பேர் ஆவர். இவர்களில் பெண்கள் 1458 பேரும் ஆண்கள் 1462 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
1942 தி சிட்டாடல் புல்டாக்சு கால்பந்து அணி
1942 தி சிட்டல் புல்டாக்சு கால்பந்து அணி (1942 The Citadel Bulldogs football team ) என்பது 1942 ஆம் ஆண்டு கல்லூரிக் கால்பந்து பருவத்தில் சிட்டாடல் என்றழைக்கப்படும் தென் கரோலினா இராணுவக் கல்லூரி பிரதிநிதித்துவப்படுத்திய ஒரு கால்பந்து அணியாகும். போ ரோவ்லேண்டு மூன்றாவது பருவத்தின் தலைமை பயிற்சியாளராக பணியாற்றினார். புல்டாக்சு அணி தென் மாநாட்டின் உறுப்பினர்களாகவும் விளையாடியது மற்றும் இயான்சன் ஆகுட் விளையாட்டரங்கில் உள்ளூர் போட்டிகளில் விளையாடியது. இரண்டாம் உலகப்போரின் காரணமாக 1946 வரை எந்த அணியும் மீண்டும் களமிறங்வில்லை.
மேற்கோள்கள்
பகுப்பு:தென் கரொலைனாவில் விளையாட்டு
பல் மருத்துவம்
thumb|right|[[பல் மருத்துவர் ஒருவரும் அவரது உதவியாளரும் ஒரு நோயாளிக்கு அறுவைச் சிகிச்சை செய்கின்றனர்.]] பல்மருத்துவம் (dentistry) என்பது, பல் உள்ளிட்ட, வாய்ப்புறம் சார்ந்த நலன் மற்றும் நோய்கள், உடல் நலனுக்கும், வாய்ப்பகுதிக்குமான இத்தகைய தொடர்புகள் பற்றிய மருத்துவ அறிவியலாகும். இது பற்கள், பல்தாங்கு பகுதிகள், தாடை மற்றும் உள்ள பிற மென்திசுக்களின் பிரச்சனைகளைத் தவிர்க்கவும், சிகிச்சை அளிக்கவும் செய்கிறது. பல்மருத்துவத் தொழிலை மேற்கொண்டு உள்ளவர்கள் பல்மருத்துவர் எனப்படுவர்.
அறுவை மருத்துவம்
பல்மருத்துவம், வாய்க்குழி தொடர்பாகப் பல செயல்முறைகளை உள்ளடக்கியுள்ளது. பொதுவான மருத்துவ முறைகள் பற்சொத்தைக்கான சிகிச்சையாகப் பற்கள் மீதான அறுவை மருத்துவத்தை உள்ளடக்குகிறது. சிதைவடைந்த பற்கள், பல் உலோகப்பூச்சு, பல் கூட்டுப்பொருள், பல் போசலின் என்பவற்றுள் ஒன்றால் நிரப்பப்படுகின்றன. வாய் மற்றும் முகஎலும்பு அறுவை மருத்துவம் பல் அறுவை மருத்துவத்தின் சிறப்பு வடிவமாகும். பல் மருத்துவர்கள் மருந்துகள், எக்ஸ்-கதிர்ச் சிகிச்சை போன்றவற்றை நோயாளருக்குக் கொடுக்க முடியும். பல பல் நோய்களும் வழக்கத்துக்கு மாறான தன்மைகளும், பிற தொகுதிகள், நரம்பு போன்றவற்றில் இருக்கக்கூடிய நோய்களைக் குறிப்பனவாகவும் இருக்கக்கூடும்.
வரலாறு
பல்மருத்துவம் பற்றிய குறிப்புகள் வரலாற்றுக்கு முந்தய காலத்தில் இருந்தே பல நாகரிங்களில் இடம்பெற்றுள்ளது. கி.மு.5௦௦௦ ஆண்டு சமயத்தில் பல்புழு பற்றி சுமேரிய நாகரிகக் குறிப்புகள் தெரிவிகின்றன. கி.மு.26௦௦ காலத்தில் வாழ்ந்த ஹெசி ரே என்பவர் இதுவரை அறியப்பட்ட முதல் பல்மருத்துவராக உள்ளார். அகழ்வாய்வில் கண்டறியப்பட்ட அவரது கல்லறையில் ‘பல் மற்றும் மருத்துவம் செய்தவர்களில் மிகச் சிறந்தவர்’ என்ற வாசகம் உள்ளது. கி.மு.1700-1550 காலத்திய எகிப்தியரான எபர்ஸ் பேப்பிராஸ் என்பவர் பல் நோய்கள் மற்றும் அதற்கான சிகிச்சைகள் பற்றிய குறிப்புகளை எழுதிஉள்ளார். கி.மு.1௦௦-இல் ரோமைச் சேர்ந்த செல்சஸ் என்பவர் பல்மருத்துவ சிகிச்சை பற்றிய விரிவான குறிப்புகளை எழுதி உள்ளார். சீனர்களின் குறிப்புகள் வெள்ளிக்கலவை பல்அடைக்கப் பயன்பட்டதை உணர்த்துகின்றன.
ஐரோப்பாவில் ரோமானிய ஆட்சிக் காலத்திற்குப் பிறகு அனைத்து மருத்துவம் மற்றும் அறுவைசிகிச்சைகளும் தேவாலயங்களில் உள்ள பாதிரியார்களால் மட்டுமே மேற்கொள்ளப்பட்டன. அவர்களுக்கு முகச்சவரம் செய்ய வந்தவர்கள் அவர்களுக்கு இச்செயல்பாடுகளில் துணை செய்தனர். கி.பி.1163 இல் வெளியிடப்பட்ட தேவாலயக் குழும அறிக்கையானது, தேவாலயங்களில் ரத்தம் சிந்துவதை தடை செய்யும் பொருட்டு, அறுவைசிகிச்சைகளை தேவாலயங்களில் மேற்கொள்வதை தடை செய்தது. இறுதியில் அறுவைசிகிச்சை பற்றிய சிறிதேனும் அறிவு கொண்ட சவரம் செய்பவர்களால் அது மேற்கொள்ளப்பட்டது. இவர்கள் காலப்போக்கில் தங்களை அறுவைசிகிச்சைமருத்துவராக வெளிப்படுத்திக் கொண்டார்கள்.
இதனைத் தொடர்ந்து, இங்கிலாந்தின் எட்டாம் ஹென்றி அறுவைசிகிச்சை மேற்கொள்வதற்கான ஆணையைப் பிறப்பித்தார். இதன் விளைவாக ‘ராயல் காலேஜ் ஆப் சர்ஜன்ஸ்’ உருவானது. 153௦ ஆம் ஆண்டு ஆர்ட்ஷ்னி புச்லெய்ன் என்பவர் ஜெர்மானிய மொழியில் ‘அனைத்து வகை பல் நோய் மற்றும் நலக்குறைவுக்கான சிறிய மருத்துவப் புத்தகம்’ ஒன்றை வெளியிட்டார். அறுவைமருத்துவத்தின் தந்தையாக அறியப்படும் ஆம்ப்ரோஸ் பார், தனது நூலில் பல்நீக்கம், தாடை முறிவு ஆகியவற்றைப் பற்றி பல குறிப்புகளைக் கூறியுள்ளார். 16 ஆம் நூற்றாண்டில் நவீன பல்மருத்துவத்தின் தந்தையாக அறியப்படும் பிரான்சைச் சார்ந்த பியேரே பௌச்சர்ட் பல்மருத்துவத்தின் அனைத்து மருத்துவ முறைகளையும் உள்ளடக்கிய ஒரு நூலினை வெளியிட்டார். இது பல்மருத்துவ சிகிச்சைகளை அதுவரை இணைந்திருந்த அறுவைமருத்துவதிலிருந்து பிரித்து வெளியிடப்பட்டிருந்தது.
1771 இல் நவீன அறுவைமருத்துவத்தின் தந்தை என அறியப்படும் ஜான் ஹன்டர், தனது ‘மனித பல்லின் இயற்கை வரலாறு’ என்ற நூலில் பல்லின் கூறமைப்புகளை விளக்கயுள்ளார். இவர் பற்களை ஒருவரிடமிருந்து மற்றொருவருக்கு மாற்றுப்பதிப்பதில் (transplantation) முன்னோடியாகத் திகழ்ந்தார். இது வெற்றி பெறாத சூழலிலும், இதுவே ஒரு மனிதத் திசுவை மற்றொரு மனிதனுக்குப் பதிக்கும் முதல் முன்னோடி சிகிச்சை முறையாக இருந்தது. 16 ஆம் நூற்றாண்டின் இறுதியில் அமெரிக்காவில் கைவினைஞர்களால் பல்மருத்துவம் பின்பற்றப்பட்டது. இவர்களில் ஒருவரான ஐசக் கிரீன்வுட் அமெரிக்காவில் பிறந்த முதல் பல்மருத்துவராகக் கருதப்படுகிறார். இவரது மகன்களில் ஒருவரான ஜான் க்ரீன்வுட், ஜார்ஜ் வாஷிங்டனின் பல் மருத்துவராக இருந்துள்ளார். இவர் காலால் சுழலும் உளியினை, பற்சிதைவினை நீக்க முதலில் வடிவமைத்தார். ஜேம்ஸ் மோரிசன் இவ்வகை காலால் சுழலும் உளிக்கு முதலில் காப்புரிமை பெற்று அதனை வர்த்தக அளவில் கொண்டு வந்தார்.
1844 இல் அமெரிக்காவின் பல் மருத்துவரான ஹோர்ஸ் வெல்ஸ் என்பவர் நைட்ரஸ் ஆக்சைடின் மயக்கநிலைப் பண்புகள் பற்றி முதலில் கண்டறிந்தார். இருப்பினும் பல் நீக்கத்தின் அவரது சோதனை, பொதுமக்கள் முன் நிகழ்த்தப்படும் போது தோல்வியைத் தழுவியது. இதனைத் தொடர்ந்து வில்லியம் தாமஸ் கிரீன் மார்டன் என்பவர் ஈதர்-ன் மயக்கப்பண்புகள் பற்றி 1846 இல் வெளிப்படுத்தினார். இருப்பினும் முதல் மயக்கமருந்தினைக் கண்டறிந்ததற்கான அங்கீகாரம் ஹோர்ஸ் வெல்லுக்கே பின்னர் வழங்கப்பட்டது.
1895 ல் ரான்ட்ஜென் கண்டுபிடித்த x கதிர் மருத்துவத்துறையில் பெரும் புரட்சியை ஏற்படுத்தியது. எட்மண்ட் கேல்ஸ் என்பவர் 1896 ல் முதல் பல் ஊடுகதிர் படத்தை எடுத்தார்.
பல் சீரமைப்புத் துறைக்குப் பெரும் பங்காற்றிய ஆங்ள், அத்துறையை பல் மருத்துவத்தின் முதல் தனிப்பிரிவாக உருவாக்கினார். அவர் முதல் பல் சீரமைப்புக்கான கல்லூரியை 19௦௦ ல் நிறுவினார். முதல் பல்சீரமைப்பிறகான தனி இதழையும் (அமெரிக்கன் ஆர்தொடாண்டிஸ்ட், 1907) நிறுவினார். 188௦ களில் பிதுக்கு குழாய்கள் அறிமுகத்திற்குப் பிறகு அதுவரை திரவமாகவும், பொடியாகவும் இருந்தவை, பற்பசைகளாக வெளிவர ஆரம்பித்தன. இதனைத் தொடர்ந்து 1938 ல் அறிமுகமான நைலான் தூரிகைகளும் பல் சுகாதாரத்தை பெரிதும் மேம்படுத்தின. right|thumb|தொடக்க காலத்தில் பயன்படுத்தப்பட்ட பல் மருத்துவ இருக்கை- பயனியர் மேற்கு அருங்காட்சியகம், சம்ராக், [[டெக்சாசு]]
சிறப்பு பல் மருத்துவ பிரிவுகள்
2. பல் காப்பு மருத்துவம் (Conservative dentistry and endodontics) :- பல் மற்றும் வேர் கால்வாயை பாதிக்காதவாறு, பல் வடிவம் மற்றும் செயல்பாட்டை மீண்டும் உருவாக்கும் விதமாக பற்களைப் பாதிக்கக்கூடிய பல்சொத்தை மற்றும் பல்சொத்தை அல்லாத சிராய்ப்பு புண்களை குணப்படுத்தி பற்களை பழைய நிலைக்கு கொண்டு வருதல். இந்த சிறப்பு பட்டம் இந்தியாவில் வழங்கப்படுகிறது.
3பற்கூழ் நோய் மருத்துவம் (Endodontics) (also called endodontology) :- வேர் கால்வாய் சிகிச்சை மற்றும் பல் கூழ் மற்றும் நீர், சீழ்கட்டித் திசுக்களின் நோய்களைப் பற்றிய ஆய்வு
4பல் தடய ஆய்வியல் (Forensic odontology):- சட்டத்தில் பல் ஆதாரங்களை சேகரித்து பயன்படுத்துதல். இந்த துறையில் அனுபவம் அல்லது பயிற்சியுடன் எந்த பல்மருத்துவரும் இதை செய்யலாம். தடய பல்மருத்துவரின் செயல்பாடு முதன்மையாக ஆவணங்கள் மற்றும் அடையாளத்தின் சரிபார்த்தல் ஆகும்
5 முதியோர் பல் மருத்துவம் (Geriatric dentistry or Geriodontics) :- வயது முதிர்வின் காரணமாக முதியவர்களுக்கு ஏற்படும் வயது தொடர்பான நோய்களுக்கான நோயறிதல், தடுப்பு மற்றும் சிகிச்சைகளை பிற சுகாதார நிபுணர்களுடன் சேர்ந்து சம்பந்தப்பட்ட முதியருக்கு பல் பராமரிப்பு சிகிச்சை அளித்தல்
6 முக வாய் எலும்பு நோய்க்குறியியல் (Oral and maxillofacial pathology):- ஆய்வு நோய் கண்டறிதல், வாய் மற்றும் முக வாய் எலும்பு  நோய்களுக்கான சிகிச்சை
7 வாய் எலும்பு கதிரியக்கவியல் (Oral and maxillofacial radiology) :- கதிரியக்கம் மூலமாக வாய் மற்றும் முக எலும்புகளில் நோய்களின் ஆய்வு
8 வாய் எலும்பு அறுவை சிகிட்சை (Oral and maxillofacial surgery):- தாடை, வாய் மற்றும் முக மாற்று அறுவை ,நீக்குதல் மற்றும் கிசிச்சை அளித்தல்
9 வாய் சார்ந்த உயிரியல் (oral Biology):- மண்டைமுகத் தசை மற்றும் வாய் உயிரியல் ஆராய்ச்சி
10 பல் மாற்று அருவை சிகிச்சை (Oral Implantology):- பல் நீக்க சிகிச்சை, நீக்கப்பட்ட பல்லை மாற்றும் கலை
12 பற்கள் சீரமைப்பு இயல் (Orthodontics and dentofacial orthopedics):- பல் வரிசை சீராக்கம் மற்றும் முக சீரமைப்பு சிகிச்சை
13 குழந்தை பல் மருத்துவம் (Pediatric dentistry):- குழந்தைகளின் பற்களுக்கான சிறப்பு மருத்துவம்
14 பல்லைச் சுற்றிய திசு ஆய்வு (Periodontology):- பல்சூழ் திசுக்களைப் பற்றியும் அவற்றுக்கான சிகிச்சை முறைகள் மற்றும் பல் மாற்று அறுவைசிகிச்சைகளின் போது இத்திசுக்களுக்கான பராமரிப்பு.
17 கால்நடைப்பல் மருத்துவம் (Veterinary dentistry):- கால்நடை விலங்குகளின் பல் சிகிச்சைகள் மற்றும் பராமரிப்பு
இவற்றையும் பார்க்க
பல் வகைகள் பல் குறியீட்டு முறைகள்
பாய்ஸ் (திரைப்படம்)
பாய்ஸ் (2003) ஆம் ஆண்டு வெளிவந்த தமிழ்த் திரைப்படமாகும்.ஷங்கர் இயக்கத்தில் வெளிவந்த இத்திரைப்படத்தில் சித்தார்த், ஜெனிலியா, பரத், விவேக் மற்றும் பலர் நடித்துள்ளது குறிப்பிடத்தக்கது.
பாடல்கள்
பாடலாசிரியர் - கபிலன்
வெளியிணைப்புகள்
பகுப்பு:2003 தமிழ்த் திரைப்படங்கள்‎ பகுப்பு:வயதுவந்தோருக்கான நகைச்சுவைத் தமிழ் திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:பரத் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:சித்தார்த் நடித்த திரைப்படங்கள் பகுப்பு:ஷங்கர் இயக்கிய திரைப்படங்கள்
பெரிய திருவந்தாதி
பெரிய திருவந்தாதி என்பது நம்மாழ்வார் இயற்றிய சிற்றிலக்கியங்களில் ஒன்று. திருவிருத்தம், திருவாசிரியம், திருவாய்மொழி என்பன இவரது பிற சிற்றிலக்கியங்கள். இந்த நூல்களின் பாட்டுடைத் தலைவர் திருமால்.
நம்மாழ்வார் 10ஆம் நூற்றாண்டில் வாழ்ந்த தமிழ்ப்புலவர். இவர் திருமாலைத் தெய்வமாகக் கொண்டு பாடல்களைப் பாடினாலும் பிற சமயக் கோட்பாடுகளையும் மதித்துப் போற்றியவர்.
பெரிய திருவந்தாதி வெண்பாச் செய்யுளால் ஆனது. இந்த நூலில் 87 வெண்பாக்கள் அந்தாதியாகத் தொடுக்கப்பட்டுள்ளன. முதலும் இறுதியும் கூட மாலை போல் தொடுக்கப்பட்டுள்ளன.
அடிக்குறிப்பு
பகுப்பு:நாலாயிரத்திவ்ய பிரபந்தம்
ஆண்டிமோனைடு கனிமம்
ஆன்டிமோனைடு கனிமம் (Antimonide mineral) ஆன்டிமோனைடு எதிர்மின் அயனியை பிரதானமாகப் பெற்றுள்ள ஒரு கனிமமாகும். ஆன்டிமோனைடுகள் கட்டமைப்பில் சல்பைடுகளின் கட்டமைப்பை ஒத்துள்ளன. தனா மற்றும் சிட்ரன்சு கனிம வகைப்பாட்டு திட்டங்கள் இரண்டிலும் இவையிரண்டும் ஒரே குழுவில் வைக்கப்படுகின்றன.
உதாரணங்கள்:
மேற்கோள்கள்
பகுப்பு:கனிமங்கள் பகுப்பு:ஆண்டிமோனைடு கனிமங்கள் பகுப்பு:ஆண்டிமோனைடுகள்
உஸ்மான் கான் சின்வாரி
ஆரம்பகால வாழ்க்கை
உஸ்மான் சின்வாரி பஷ்தூன் இனத்தைச் சேர்ந்தவர் ஆவார். இவர் பாக்கித்தான், கைபர் மாவட்டத்தில் உள்ள லந்தி கொடலில் வளர்ந்தார். இந்தப் பகுதி ஆப்கானித்தான் எல்லை அருகே உள்ளது. இங்கு உள்ள ததாரா மைதானத்தில் தனது துடுப்பாட்ட வாழ்க்கையை ஆரம்பித்தார். இதற்கு அருகில் ததாரா மலைப் பகுதி இருந்ததால் இந்தப் பெயர் வந்தது.
உள்ளூர்ப் போட்டிகள்
இவர் இசட் டி பி எல் இ அணிக்காக உள்ளூர்ப்  போட்டிகளில்  விளையாடி வருகிறார். 2013 ஆம் ஆண்டில் டிசம்பரில் ஃபைசல் பேங் இருபது20 கோப்பைகான தொடர் நடந்தது. அந்தத் தொடரில் சூயி வடக்கு எரிவாயு பைபலைன்ஸ் அணிக்கு எதிரான இறுதிப் போட்டியில் நான்கு ஓவர்கள் வீசி 9 ஓட்டங்களை விட்டுக் கொடுத்து 5 இலக்குகளைக் கைப்பற்றினார். இந்தப் போட்டியில் மிஸ்பா-உல்-ஹக் இலக்கினை வீழ்த்தி அணியினை வெற்றி பெற உதவினார். இந்தத் தொடரின் 6 போட்டிகளில் விளையாடி 11 இலக்குகளைக் கைப்பற்றினார். இதன்மூலம் அதிக இலக்குகளை வீழ்த்திவர்கள் பட்டியலில் முதலிடம் பிடித்தார்.
2018 ஆம் ஆண்டிற்கான பாக்கித்தான் கோப்பைக்கான தொடரில் இவர் ஃபெடரல் ஏரியாஸ் அணிக்காக விளையாடினார். பாக்கித்தான் சூப்பர் லீக் தொடரில் இவர் கராச்சி கிங்ஸ்  அணி சார்பாக 2017 ஆம் ஆண்டு முதல் விளையாடி வருகிறார்.
சர்வதேசப் போட்டிகள்
உள்ளூர்ப் போட்டிகளில் சிறப்பாக விளையாடியதால் இவர் பாக்கிஸ்தான் தேர்வுக் குழுவினரின் கவனத்தை ஈர்த்தார். அதனால் 2013-14 ஆம் ஆண்டிற்கான் இலங்கைத் துடுப்பாட்ட அணிக்கு எதிரான் பன்னாட்டு இருபது20 தொடரில் பாக்கித்தான் அணியில் இடம் பெற்றார். டிசம்பர் 11, 2013 இல் ஐக்கிய அரபு அமீரகத்தில் நடைபெற்ற முதல் பன்னாட்டு இருபது20 போட்டியில் இவர் அறிமுகமானார். அந்தப் போட்டியில் ஒரு ஓவர் வீசி 9 ஓட்டங்களை விட்டுக் கொடுத்தார். ஆனால் இலகினைக் கைபப்ற்றவில்லை. பின் இரண்டாவது போட்டியில் நான்கு ஓவர்கள் வீசி 52 ஓட்டங்க:ளை விட்டுக் கொடுத்தார். ஆனால் இலக்கினைக் கைப்பற்றவில்லை. பின் மட்டையாட்டத்தில் 3 பந்துகளில் இறுதிவரை ஆட்டமிழக்காமல் 2 ஓட்டங்கள் எடுத்தார்.
2017 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான பன்னாட்டு இருபது20 தொடரில் பாக்கித்தான் அணியில் இடம்பெற்றார். பின் அதே அண்டில் அக்டோபரில் இலங்கைத்ய் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடருக்கான அணியில் இடம்பெற்றார். அக்டோபர் 20 இல் நடைபெற்ற போட்டியில் இவர் அமுகமானார். இந்தத் தொடரின் இரண்டாவது போஒட்டியில் 21 பந்துகளி வீசி தனது முதல் ஐந்து இலக்குகளைக் கைப்பற்றினார். இந்தப் போட்டியில் பாக்கித்தான் அணி வெற்றி பெற்றது. இவர் ஆட்டநாயகனாகத் தேர்வானார். மேலும் பாக்கித்தான் அணி தொடரை 5-0 எனக்கைப்பற்றியது.
சான்றுகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1994 பிறப்புகள்
கங்கராம்பூர்
கங்கராம்பூர் இந்தியாவின் மேற்கு வங்காள மாநிலத்தில் உள்ள தெற்கு தினஜ்பூர் மாவட்டத்தில் உள்ள ஒரு நகரம் மற்றும் நகராட்சி ஆகும். இது கங்கராம்பூர் துணைப்பிரிவின் தலைமையகம் ஆகும். இந்த நகரம் புனர்பாபா ஆற்றின் கரையில் அமைந்துள்ளது. 1992 ஆம் ஆண்டில் பசிம் தினஜ்பூரின் பகுதியான்து உத்தர தினாஜ்பூர் மற்றும் தெற்கு தினஜ்பூருக்குப் பிரிக்கப்பட்டபோது இது புதிதாக உருவாக்கப்பட்ட மாவட்டமான தெற்கு தினாஜ்பூரின் துணைப்பிரிவாக மாறியது. பண்டைய காலங்களில் மக்கள் பெரும்பாலும் இந்த நகரத்தை டம்டாமா அல்லது தேவ்கோட் என்று அழைத்தனர்.
புவியியல்
கங்கரம்பூர் கிட்டத்தட்ட தட்சின் தினாஜ்பூர் மாவட்டத்தின் மத்தியில் 25.4° வடக்கு 88.52° கிழக்கு என்ற புவியியல் இருப்பிடத்தில் அமைந்துள்ளது. இது புனர்பாபா ஆற்றின் கரையில் பரவியுள்ளது. இது சராசரியாக 25 மீட்டர் (82 அடி) உயரத்தைக் கொண்டுள்ளது. நகரின் பரப்பளவு 10.29 சதுர கிலோ மீற்றர் ஆகும்.
புள்ளிவிபரங்கள்
2011 ஆம் ஆண்டு இந்திய மக்கட் தொகை கணக்கெடுப்பின்படி கங்கராம்பூரில் 56,175 மக்கள் வசிக்கின்றனர். மொத்த மக்கட் தொகையில் ஆண்கள் 52% வீதமாகவும், பெண்கள் 48% வீதமாகவும் காணப்படுகின்றனர். கங்கராம்பூரின் சராசரி கல்வியறிவு விகிதம் 77% ஆகும். இது தேசிய சராசரியான 74% ஐ விட அதிகமாகும். ஆண்களின் கல்வியறிவு விகிதம் 84% ஆகவும், பெண்களின் கல்வியறிவு விகிதம் 70% ஆகவும் உள்ளது. கங்கராம்பூரின் மக்கட் தொகையில் 13% வீதமானோர் 6 வயதுக்குட்பட்டவர்கள் ஆவார்கள்.
பொருளாதாரம்
கங்காரம்பூரின் பொருளாதாரம் விவசாய வேளாண்மை, சிறு வணிகம், கைத்தறி மற்றும் கைத்தறி சார்ந்த கைவினைப்பொருட்கள் ஆகியவற்றைச் சார்ந்துள்ளது. முக்கியமான கைத்தறி பணிகள் நடைப்பெறும் பகுதிகள் போல்டாஹா, கோரியல், பெல்பெரி -1, பெல்பெரி- II மற்றும் கங்கராம்பூர் நகராட்சி பகுதியில் பல்வேறு பகுதிகளில் அமைந்துள்ளன. முக்கியமான கைத்தறி தயாரிப்புகளில் பருத்தி சாதாரண சேலை, காட்டன் மாலா சேலை, பெண்கள் சுரிதார்கள், குர்தா என்பன அடங்கும். மேற்கு வங்க அரசின் நெசவு இயக்ககம் வெளியிட்டுள்ள அறிக்கையின்படி கங்கராம்பூர் கல்லூரிக்கு அருகில் அமைந்துள்ள போர்டங்கி பகுதியில் 588 தறிகளும், எஞ்சிய கங்காம்பூர் பகுதியில் 252 தறிகள் செயற்படுகின்றன.
போக்குவரத்து
கங்கராம்பூர் நகரானது கொல்கத்தா, சிலிகுரி , ஜல்பைகுரி , மால்டா , பலுர்காட் மற்றும் வட வங்காளத்தின் பிற முக்கிய இடங்களுடன் பேருந்து மற்றும் தொடருந்து சேவைகளால் இணைக்கப்பட்டுள்ளது.
நயினாதீவுக் கல்வெட்டு
நயினாதீவுக் கல்வெட்டு என்பது, யாழ்ப்பாணக் குடாநாட்டுக்கு அப்பால் அமைந்துள்ள நயினாதீவில் உள்ள அம்மன் கோயிலில் உள்ள ஒரு கல்வெட்டு ஆகும். கல்லின் இரண்டு பக்கங்களிலும் பொறிப்புக்களைக் கொண்டிருந்த இக்கல்வெட்டு, இரண்டாக உடைந்த நிலையிலேயே கண்டெடுக்கப்பட்டது. கீழ்ப்பகுதி கோயில் சுவரின் ஒரு பகுதியாகக் கட்டப்பட்டுள்ளது. மற்றப் பகுதி கோயில் கட்டப்பட்ட காலத்தில் சிற்பிகள் தமது ஆயுதங்களைத் தீட்டுவதற்காகப் பயன்பட்டதனாற் போலும் ஒரு பக்கத்து எழுத்துக்கள் வாசிக்க முடியாதபடி அழிந்து போய்விட்டன. ஆனால், இத்துண்டின் பின்பக்கம் நிலத்துடன் இருந்ததால் எழுத்துக்கள் சேதமடையாமல் தப்பிவிட்டன.
1920களில் வெளிவந்த பண்டைய யாழ்ப்பாணம் (Ancient Jaffna) என்னும் தனது ஆங்கில நூலில் இது பற்றிக் குறிப்பிட்ட செ. இராசநாயகம், அதன் உள்ளடக்க வாசிப்பையும் அடிக்குறிப்பாக வெளியிட்டார். 1949ல் இலங்கைத் தொல்பொருட் திணைக்களத்தினர் இக்கல்வெட்டின் மைப்பிரதி ஒன்றை எடுத்தனர். இதை அடிப்படையாகக் கொண்டு 1989ல் இக்கல்வெட்டை வாசித்த கா. இந்திரபாலா, யாழ்ப்பாணத்துச் சாசனங்கள் பற்றித் தான் எழுதிய கட்டுரையில் அதை வெளியிட்டார்.
முதலாம் பரக்கிரமபாகு என்னும் சிங்கள அரசனால் வெளியிடப்பட்ட இக்கல்வெட்டுத் தமிழ் மொழியிலும், சில பகுதிகள் சமசுக்கிருத மொழியிலும் உள்ளன. இதன் எழுத்தமைதி கொண்டும், பராக்கிரமபாகுவின் ஆட்சிக் காலத்தை அடிப்படையாக வைத்தும் இக்கல்வெட்டு 12 ஆம் நூற்றாண்டில் பொறிக்கப்பட்டது எனக் கருதப்படுகிறது. பிறநாட்டு வணிகர்களுக்கான வசதிகள், வரிகள் என்பன குறித்து இக்கல்வெட்டு எடுத்துக் கூறுகிறது. நெடுந்தீவு, நயினாதீவு போன்ற பகுதிகளில் வணிகக் கப்பல்கள் அடிக்கடி கரைதட்டிச் சேதம் அடைந்து வந்ததால், நயினாதீவில் இது பொறிக்கப்பட்டிருக்கலாம் என இராசநாயகம் கருதினார். ஆனால், இது ஊர்காவற்றுறையிலேயே முதலில் பொறிக்கப்பட்டது என்றும் பின்னர் பிற்காலத்தில் இது நயினாதீவுக்குக் கொண்டு போயிருக்கலாம் என்பதும் இந்திரபாலாவின் கருத்து.
உசாத்துணைகள்
பகுப்பு:இலங்கை வரலாற்று மூலங்கள்
ஹுண்ட்ரு அருவி
ஹுண்ட்ரு அருவி (Hundru Falls), இந்தியாவின் சார்க்கண்டு மாநிலத்தில் ராஞ்சி மாவட்டத்தில் அமைந்துள்ள அருவியாகும். இது இந்தியாவின் 34 வது மிக உயர்ந்த அருவியாகும். இது இப்பகுதியில் மிகவும் பிரபலமான சுற்றுலாத்தலங்களில் ஒன்றாகும்.
அமைவிடம்
சுவர்ணரேகா ஆற்றின் வழித்தடத்தில், 98 மீட்டர்(322 அடி) உயரத்தில் இருந்து விழும் ஹுண்ட்ரு அருவி, மாநிலத்தின் மிக உயரமான அருவியாக உள்ளது. நீர் விழும் உயரத்தின் கண்கவர் காட்சி, பார்க்க மதிப்பானது என்று சொல்லப்படுகிறது. தொடர்ந்து விழும் நீரின் வீழ்ச்சியால் பாறைகள் அரிப்பேற்பட்டு வெவ்வேறு விதமாக காணப்படுவது, இந்த இடத்திற்கு மேலும் அழகூட்டுகிறது.
ராஞ்சியின் உயரமான நிலற்பரப்பில் அமைந்த்துள்ள ஹுண்ட்ரு அருவி, இந்தப்பகுதியில் விழும் செங்குத்தான அருவிகளில் ஒன்றாகும். மழைக்காலத்தில் இது ஒரு வல்லமைமிக்க இடமாக இருக்கும், ஆனால் வறண்ட காலங்களில் இது ஒரு அற்புதமான சுற்றுலாத்தலமாக மாறும். ஹுண்ட்ரு அருவியின் அடிவாரத்தில் ஒரு குளம் உள்ளது, இது குளிக்கும் இடமாக இருக்கிறது.
ஆற்றின் புத்துணர்வான வேக ஓட்டத்தினால் ஏற்படும் சரிவான இடைவெளிக்கு(Knick Point), ஹுண்ட்ரு அருவி ஒரு சிறந்த உதாரணமாகும். ஆற்றின் கொந்தளிப்பான புத்துணர்வான ஓட்டத்தினால் மண்ணரிப்பு ஏற்பட்டு, ஆற்றின் நீண்ட நெடிய சமதள ஓட்டத்தில் சரிவான இடைவெளி(Knick Point) ஏற்படுகிறது. இந்த சரிவான இடைவெளி நீரை செங்குத்தாக விழ வைக்கிறது, இதனால் அருவி உருவாகிறது.
போக்குவரத்து
பிரதான சாலையான புருலியா சாலையில் இருந்து சுமார் 21 கிலோமீட்டர் (13 மைல்) பயணம் செய்ய வேண்டும். ராஞ்சியில் இருந்து குறுக்குவழி மற்றும் எளிய நான்கு வழிச்சாலையைப் பயன்படுத்தி ஓர்மன்ஜி மற்றும் சிக்கிதிரி வழியாக ஹுண்ட்ருவை அடையலாம். இந்த சாலையில் இருந்து 39 கிலோமீட்டர் (24 மைல்) தூரத்தில் உள்ளது, இது சாதாரண சாலையை விட 6 கிலோமீட்டர் (3.7 மைல்) குறைவானதாகும்.
மேற்கோள்கள்
பகுப்பு:ராஞ்சி மாவட்டம் பகுப்பு:ஜார்க்கண்டின் அருவிகள் பகுப்பு:இந்திய ஆறுகள் பகுப்பு:இந்தியாவின் பீடபூமிகள்
வில்லெம் சான்சூன்
right|thumb|வில்லெம் சான்சூன் பயணம் செய்த டுயிஃப்க்கன் கப்பலின் மாதிரி வடிவம் வில்லெம் சான்சூன் (Willem Janszoon, அண். 1570 - 1630), டச்சு கடற்பயணியும் குடியேற்ற ஆளுநரும் ஆவார். இவரே ஆத்திரேலியாவின் கரையை முதன் முதலில் கண்ட ஐரோப்பியர் ஆவார். இவர் வில்லெம் சான்சு எனவும் அழைக்கப்படுகிறார். இவர் அனேகமாக நெதர்லாந்தின் ஆம்சுடர்டாமில் பிறந்திருக்கலாம் என நம்பப்படுகிறது.
வாழ்க்கைச் சுருக்கம்
இவரது ஆரம்ப கால வாழ்க்கை குறித்த தகவல்கள் ஏதும் அறியப்படவில்லை. டச்சு கிழக்கிந்தியக் கம்பனி ஆரம்பிக்கப்படுவதற்கு முன்னர் இருந்த ஔட் கம்பனி (Oude compagnie) என்ற நிறுவனத்தின் "ஒல்லாந்தியா" என்ற கப்பலில் டச்சு கிழக்கிந்திய நாடுகளுக்குச் செல்ல இவர் பணிக்கப்பட்டார். 1601, மே 5 இல் ஜான்ஸ் மீண்டும் கிழக்கிந்தியத் தீவுகளுக்குச் சென்றார்.
மூன்றாம் தடவையாக 1603, டிசம்பர் 18 இல் நெதர்லாந்தில் இருந்து கிழக்கிந்தியாவுக்கு தனது பயணத்தை டுயிஃப்க்கன் என்ற கப்பல் கப்டனாக சென்றார். 1605, நவம்பர் 18 இல் ஜாவாவின் பான்டமில் இருந்து புறப்பட்டு மேற்கு நியூ கினி நோக்கிச் சென்றார். அதன் பின்னர் அவர் அரபூரா கடலின் கிழ்க்கெல்லையைக் கடந்து டொரெஸ் நீரிணையைக் காணாமல் 1606 பெப்ரவரி 26 இல் குயின்ஸ்லாந்தின் கேப் யோர்க் கரையை இவர் அடைந்த நிகழ்வு ஆஸ்திரேலியாக் கண்டத்தைக் கண்ட முதலாவது ஐரோப்பியராக பதியப்பட்டது. ஜான்சூன் மேலும் கிட்டத்தட்ட 320 கிமீ தூரம் கரையார வழியே சென்றார்.
இவரது கரையோரக் கடற்பயணங்களில் அங்குள்ள பழங்குடியினரால் இவரது 10 மாலுமிகள் வரை கொல்லப்பட்டனர். கடைசியாக ஜூன் 1606 இல் மீண்டும் பான்டம் நகரை அடைந்தார். இவர் தாம் கண்ட நிலத்திற்கு "சீலண்ட்" என்ற டச்சு மாகாணத்தின் நினைவாக "நியூ சீலண்ட்" ("Nieu Zelandt") எனப் பெயரிட்டார். ஆனாலும் இப்பெயர் ஏபல் டாஸ்மான் அவர்களினால் நியூசிலாந்து நாட்டிற்கு பெயரிடுவதற்குப் பயன்பட்டது.
வெளி இணைப்புகள்
பகுப்பு:ஆத்திரேலிய வரலாறு பகுப்பு:நாடுகாண் பயணிகள் பகுப்பு:நெதர்லாந்து நபர்கள் பகுப்பு:1630 இறப்புகள்
பிங்கல நிகண்டு
அகத்தியம் என்னும் நூலழிந்து தொல்காப்பியம் நிலை பெற்றது போல், ஆதி திவாகரத்தின் அடியாய்ப் பிறந்தது இந்நூல். காலத்தில் முந்தைய இந்நூல், நிகண்டுகளுள் கடைசியாக அச்சிடப்பட்ட நிகண்டாகும். திவாகர நிகண்டைக் காட்டிலும் பல சொற்கள் கொண்டது இந்நூல்.
நூல் அமைப்பு
நிகண்டு நூல்களில் பழமையதான திவாகர நிகண்டு சொற்களை இக்கால அகராதி போல அகர வரிசையில் அடுக்கிக்கொண்டு பொருள் கூறுகிறது. இந்த நிகண்டு ஒன்றுவிட்ட அடுத்த எழுத்தான எதுகை அடிப்படையில் சொற்களை அடுக்கிக்கொண்டு சொல்லின் பொருளை விளக்குகின்றது.
மேற்கோள்கள்
பகுப்பு:நிகண்டுகள்
ஞானபோதினி (1897-1904)
ஞானபோதினி எனும் இதழை எம்.எஸ்.பூரணலிங்கம் பிள்ளையும் அவரது நண்பரான பரிதிமாற்கலைஞரும் இணைந்து 1897 ஆம் ஆண்டு துவங்கினர். இது சென்னை இலிங்கி செட்டித் தெருவிலிருந்து வெளிவந்தது. 1904 வரை இந்த இதழ் வெளிவந்தது.
மேற்கோள்கள்
பகுப்பு:நின்று போன தமிழ் இதழ்கள் பகுப்பு:தமிழ்_இதழ்கள்
போயிங் எக்ஸ்-37
போயிங் எக்ஸ்-37 (Boeing X-37 Advanced Technology Demonstrator) என்பது ஐக்கிய அமெரிக்காவின் ஆளில்லா காட்சி விண்விமானம் ஆகும். இவ்விண்வெளி விமானம் பூமியின் சுற்றுவட்டத்தில் இருக்கும் போதும், மற்றும் வளிமண்டல மீள்வருகையிலும் உள்ள விண்பயண நுட்பங்களை ஆய்வு செய்யும். இது மீளப் பாவிக்கக்கூடிய தானியங்கி விண்கலம் ஆகும். இது எக்ஸ்-40ஏ வின் 120% அளவில் உருவாக்கப்பட்டது. இதன் நீளம் சுமார் 29 அடி(8.9 மீ) ஆகும். இது சற்று கோணத்தில் வைக்கப்பட்ட இரு வால் துடுப்புகளைக் கொண்டது.
இந்த எக்ஸ்-37 ரக விமானத் திட்டம் முதன் முதலாக 1999 ஆம் ஆண்டில் நாசாவினால் முன்னெடுக்கப்பட்டது. பின்னர் இத்திட்டம் அமெரிக்க பாதுகாப்புத் துறையிடம் 2004 ஆம் ஆண்டு ஒப்படைக்கப்பட்டது. 2006 ஏப்ரல் 7 ஆம் நாள் இது முதற்தடவையாகப் சோதிக்கப்பட்டது. இதன் முதல் கன்னிப் பயணம் 2010, ஏப்ரல் 22 ஆம் நாள் ஐக்கிய அமெரிக்க வான்படையின் திட்டமாக எக்ஸ்-37பி ஓடிவி-1 என்ற பெயரில் மேற்கொள்ளப்பட்டது. இக்கலம் 2010, டிசம்பர்-3-ஆம் தேதி பூமிக்குத் திரும்பியது. அப்போது, அதன் வெப்பத் தடுப்பு அமைப்பும் மீஉயர்அதிர்வெண் வேகத்தில் அதன் காற்றியக்கவியல் கட்டுப்பாட்டு செயல்திறனும் மதிப்பிடப்பட்டன.
உருவாக்கமும் மேம்பாடும்
1999-ல் இவ்வாகனத்தை வடிவமைத்து உருவாக்க போயிங் ஒருங்கிணைந்த பாதுகாப்பு அமைப்பகத்தை நாசா தேர்ந்தெடுத்தது. இவ்வாகனம் முதலில் போயிங் பான்டம் வொர்க்ஸ்-இன் கலிபோர்னிய கிளையில் தயாரிக்கபடுவது என முடிவு செய்யப்பட்டது. நான்கு வருட காலத்தில் நாசா $109 மில்லியனும் அமெரிக்க வான்படை $16 மில்லியனும் போயிங் $67 மில்லியனும் செலவு செய்தன. 2002-ஆம் ஆண்டின் கடைசியில் $301 மில்லியனுக்கான ஒப்பந்தம் நாசாவின் விண் ஏவு முனையத்தால் கொடுக்கப்பட்டது.
செப்டம்பர் 13, 2004 அன்று எக்ஸ்-37 செயல்திட்டம் நாசாவிடமிருந்து அமெரிக்க பாதுகாப்புத் துறையிடம் கொடுக்கப்பட்டது. பின்னர் இத்திட்டம் வகைப்படுத்தப்பட்ட நிலையில் உள்ளது என்றறிவிக்கப்பட்டது. நாசாவின் விண்கல ஆய்வு மனிதர்களை கொண்டு செல்லும் காலன் சார்ந்தும் அமெரிக்க பாதுகாப்பு துறையின் செயல்திட்டம் எக்ஸ்-37 -ஐச் சார்ந்தும் இருக்கும். இது சாலஞ்சர் விண்கல விபத்துக்குப்பிறகு அமெரிக்க எடுத்த முடிவாகும்.
முதலில் இக்கலன் வடிவமைக்கப்பட்டபோது விண்கலம் மூலம் கொண்டு செல்லப்ப்படுமாறு இருந்தது. அது சிக்கனமான வழியாக இருக்காது என டெல்டா-IV அல்லது அதற்கிணையான ராக்கெட் மூலம் ஏவப்படுமாறு வடிவமைக்கப்பட்டது. இதன் காற்றியக்கவியல் வடிவமைப்பு விண்கலங்களை ஒத்ததாகும். எனவே, குறைவான ஏற்றம்-இழுவை விகிதம் உள்ளதாக அமைந்துள்ளது.
விண் ஒத்துழைப்பு திட்ட இலக்குகளின் படி, எக்ஸ்-37 ஆனது, செயற்கைக்கோள்களுக்கு எரிபொருள் நிரப்புதல், விண் நிலையத்தில் சூரிய தகடுகள் பாதிக்கப்பட்டால் எந்திர கையால் பழுது செய்வது மற்றும் மாற்றுவது போன்ற பணிகளுக்கு பயன்படுத்தப்படும். மேலும் பாதுகாப்பு, தாக்குதல் விண் ஆணைகளுக்கும் உடன்படுத்தப்படும்.
வடிவமைப்பு
இந்த விண் விமானம் பூமிக்கு திரும்புகையில் மாக்-25 வேகத்தை அடையக்கூடியது. மேலும், மேம்படுத்தப்பட்ட வெப்ப தடுப்பு அமைப்புகள், அதிநவீன கட்டமைப்பு பொருட்கள், தானியங்கி வழிகாட்டும் அமைப்பு, விமான மின்னணுவியல் போன்றவற்றை கொண்டிருக்கும். இது ராக்கெட்டைன் AR2-3 எந்திரத்தை கொண்டிருக்கும். வருங்காலத்தில் ஹைட்ரஜன் பெராக்சிட்/JP-8 எரிபொருளை உபயோகப்படுத்தும். இப்போது எக்ஸ்-37B ஒற்றை எரிபொருள் ஹைட்ரசீன் என்ஜினை பயன்படுத்துகிறது.
இதன் சரக்கு வைக்கும் இடம் பலவித சோதனைக்கான கருவிகள், மற்ற விண் தள்ளுசுமைகள் போன்றவற்றை வைக்குமாறு வடிவமைக்கப்பட்டுள்ளது. மேலும் முந்தைய விண்கலன் வடிவமைப்புகளிருந்து முன்பட்ட வெப்ப தடுப்பு அமைப்புகள் நிறுவப்பட்டுள்ளன. இது மேம்படுத்தப்பட்ட சிலிக்கா செராமிக் ஓடுகளைப் பயன்படுத்துகிறது.
செயல்பாட்டு வரலாறு
அமெரிக்க வான் படை விண்பயணத்தின் சில விவரங்களை வெளியிட்டாலும் இத்திட்டம் ரகசியம் என வகைப்படுத்தப்பட்டிருப்பதால் முக்கியத் தகவல்கள் ஏதும் வெளியாகவில்லை. எனினும் தொழில்முறை அல்லாத விண் பிரியர்கள், விண் விமானத்தை கண்டறிந்து அதன் செயல்பாடுகளை யூகித்துள்ளனர். விண் விமானம் பூமியை ஒவ்வொரு 90 நிமிடங்களுக்கு ஒரு முறை சுற்றி வருவதாகவும் அது 39.99 டிகிரிகள் சாய்வில் உள்ள சுற்று பாதையில் 401 முதல் 422 கிலோ மீட்டர்கள் உயரத்தில் உள்ளதாகவும் அறிவித்தனர்.
சீனா டெய்லி(China daily) எனும் செய்தித்தாள், இத்திட்டம் விண் ஆயுதப் போட்டிக்கு வழிவகுக்கும் என எழுதியிருந்தது. க்சின்குவா செய்தி நிறுவனம்(Xinhua News Agency) இத்திட்டத்தின் ரகசிய செயல்பாடுகள் விண் ஆயுதப் போட்டிக்கு வித்திடும் எனக் கூறியிருந்தது. எனினும் இத்தகைய செய்திகளை பென்டகன் திட்டவட்டமாக மறுத்துள்ளது. தொழில் முறை சாராத விண் ஆர்வலர்கள், X-37 விண் விமானம் விண் சார்ந்த கண்காணிப்பு மற்றும் உளவு வேலைகளுக்கு பயன்படுத்தப்படும் என யூகித்துள்ளனர். மேலும், விண்விமானம் வடகொரியா, ஆப்கானிஸ்தான் போன்ற நாடுகளுக்கு மேலாக பறந்து செல்வதாகவும் அறிவித்துள்ளனர். ஒவ்வொரு நான்கு நாட்களுக்கு ஒரு முறையும் புவிக்கு மேல் 410 கிலோ மீட்டார் உயரத்தில், சுற்று பாதையில் மீண்டும் ஒரே இடத்தை அடைகிறது என்றும் கூறியுள்ளனர். இது வழக்கமான ராணுவ உளவு விமானங்களின் செயல்பாடுகளைப் போன்றுள்ளது.
3-6 டிசம்பர், 2010, காலத்தில் விண் விமானம் தரை இறங்கும் என அமெரிக்க வான் படை, நவம்பர்-30, 2010, அன்று அறிவித்தது. அறிவித்தவாறே டிசம்பர்-3,2010, அன்று சுற்றுப் பாதையில் இருந்து விலகி தரை இறங்கியது. அப்போது, விண் விமானத்தின் வட்டகை வெடித்தது, கீழ்ப்பக்கத்தில் மெல்லிய சேதம் ஏற்பட்டது.
வெளி இணைப்புகள்
பகுப்பு:சோதனை வானூர்தி பகுப்பு:அமெரிக்க விண்வெளித் திட்டங்கள் பகுப்பு:விண்ணூர்திகள் பகுப்பு:போயிங் வானூர்திகள்
திருக்குற்றாலநாத சுவாமி கோயில் வரலாறும் பண்பாடும் (நூல்)
திருக்குற்றாலநாத சுவாமி கோயில் வரலாறும் பண்பாடும் நூல் முனைவர் சொ.சுப்பிரமணிய கவிராயர் எழுதி உலகத் தமிழாராய்ச்சி நிறுவனத்தால் வெளியிடப்பட்ட நூல்.இந்து சமய அறநிலையத் துறையின் நிதியுதவி பெற்று வெளியிடப்பட்ட நூல்.
திருக்குற்றாலநாதர் திருக்கோயிலின் வடிவமைப்பு, தொன்மை, தனிச்சிறப்பு, வழிபாடு, பண்பாட்டுக்கூறுகள், சார்புக்கூறுகள் பற்றிய ஆய்வின் ஆய்வு முடிவுகள் நூலாக அமைந்துள்ள நூல்.
மேற்கோள்கள்
பகுப்பு:வரலாற்றியல் தமிழ் நூல்கள் பகுப்பு:உலகத் தமிழாராய்ச்சி நிறுவன நூல்கள் பகுப்பு:1998 தமிழ் நூல்கள்
வாழ்க்கை ஊராட்சி
வாழ்க்கை ஊராட்சி (Vaazhaikkai Gram Panchayat), தமிழ்நாட்டின் திருவாரூர் மாவட்டத்தில் உள்ள நன்னிலம் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2622 ஆகும். இவர்களில் பெண்கள் 1321 பேரும் ஆண்கள் 1301 பேரும் உள்ளனர்.
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மெழுகு அருங்காட்சியகம்
சில மெழுகு அருங்காட்சியகங்களில் பின்னணிக் குரல்களும் ஓசைகளும் சேர்க்கப்பட்டு கொடூரமான தோற்றங்கொண்ட சிலைகள் காட்சிப்படுத்தப்பட்ட சிறப்புக்கூடங்கள் உள்ளன. சில அருங்காட்சியங்களில் மருத்துவ வல்லுநர்களால் பயிற்சிக்காகப் பயன்படுத்தப்பட்ட மருத்துவ மெழுகு மாதிரிகள் காட்சிப்படுத்தப்பட்டுள்ளன. மெழுகு அருங்காட்சியகங்கள் அல்லாத பல வரலாற்று வாழிடங்களிலும் கூட மெழுகு உருவங்கள் காட்சிக்காக வைக்கப்பட்டுள்ளன. குறைந்தபட்சமாக 18 ஆம் நூற்றாண்டின் துவக்கத்திலிருந்து மெழுகு அருங்காட்சியங்கள் அமைக்கும் பழக்கம் தோன்றியிருக்கக்கூடும். அரச பரம்பரையினரின் கல்லறைகளில் மெழுகாலான அவர்களது இறுதி உருவபொம்மைகள் மற்றும் வேறுசில வடிவங்களும் காட்சிப்படுத்தப்பட்டுள்ளன.
1800 ஆண்டுகளுக்கு முந்தைய வரலாறு
ஐரோப்பிய அரசகும்பத்தினரது இறுதிச் சடங்குகளின்போது அவர்களின் உண்மையான ஆடையணிந்த முழுவடிவ உருவபொம்மைகள் வடிக்கும் வழக்கம் தோன்றியது. ஐரோப்பின் நடுக்காலத்தில் அரசகுடும்பத்தினரின் இறுதி ஊர்வலத்தில் அவர்களது இறந்த உடலையே சவப்பெட்டிகளின் மேல்வைத்து எடுத்துச் செல்லும் வழக்கம் இருந்தது. ஆனால் அது பாதுகாப்பானதாக இல்லாத்தால் இறந்த உடலுக்குப் பதிலாக ஆடையணிந்த அவர்களது முழுவுருவ மெழுகு பொம்மைகளைச் சவப்பெட்டியின் மீது எடுத்துச் சென்று பின்னர் அதனை அவர்களது கல்லறையிலோ அல்லது தேவாலயத்தின் ஏதேனுமொரு பகுதியிலோ வைக்கப்பட்டது. இச்சடங்கினால் முழுமனிதவுருவ மெழுகுச்சிலைகள் செய்யும் தேவை ஏற்பட்டது.
இலண்டனின் வெஸ்ட்மின்ஸ்டர் மடத்தின் மெழுகு அருங்காட்சியகத்தில் இங்கிலாந்தின் மூன்றாம் எட்வார்டு (இறப்பு 1377) காலம் முதலான பிரித்தானிய அரசகுடும்பத்தினரின் மெழுகு உருவபொம்மைகளின் சேகரிப்பு உள்ளது. அவற்றுடன் ஹோரஷியோ நெல்சன், ரிச்மாண்டின் அரசி பிரான்சிசு சுடூவர்டு (அவரது கிளியின் உருவபொம்மையும்) போன்றோரின் உருவங்களும் காட்சிப்படுத்தப்பட்டுள்ளன. 1680 இல் இரண்டாம் சார்லசின் இறுதிச்சடங்கிலிருந்து அவர்களது உருவபொம்மைகள் சவப்பெட்டிகளின் மீது வைக்கப்படவில்லை. எனினும் பின்னர் காட்சிப்படுத்துவதற்காக மெழுகு உருவபொம்மைகள் செய்யப்பட்டன. இரண்டாம் சார்லசின் கல்லறையின் மீது திறந்த கண்களுடன் நிற்கும் கோலத்தில் அமைக்கப்பட்ட அவரது மெழுகுச்சிலை 19 ஆம் நூற்றாண்டின் துவக்கத்தில் வெஸ்ட்மின்ஸ்டர் மடத்திலிருந்த அனைத்து மெழுகு உருவங்களும் அகற்றப்படும்வரை காட்சிப்படுத்தப்பட்டிருந்தது.
பிரான்சு உட்பட்ட ஐரோப்பிய அரசவைகளில் மெழுகு உருவங்கள் வடிக்கும் வழக்கம் பரவியது. அன்டொய்னி பெனொய்ஸ்ட் (Antoine Benoist) (1632–1717) என்பவர் பிரான்சின் பதினான்காம் லூயி அரசரின் அரசவை ஓவியரும் மெழுகுசிற்பியுமாக இருந்தார். இவர் பிரெஞ்சு அரச குடும்பத்தினரின் 43 மெழுகு உருவச்சிலைகளைச் செய்து பாரிசில் காட்சிப்படுத்தினார். பின்னர் பதினான்காம் லூயி]] அரசர் அச்சிலைகளை பிரான்சு முழுவதும் காட்டப்படவேண்டுமெனப் பணித்தார். இச்சிற்பியின் திறமையைப் போற்றிய இங்கிலாந்தின் இரண்டாம் யேம்சு அரசர் அவரை 1684 இல் இங்கிலாந்துக்கு வருமாறு அழைப்பு விடுத்தார். அழைப்பை ஏற்று இங்கிலாந்து சென்ற சிற்பி அங்கு அந்த அரசர் மற்றும் அவரது அவை உறுப்பினர்களின் மெழுகு உருவங்களை வடித்தார். 1740 இல் டென்மார்க்கின் அரசவை ஓவியரான ஜோகன் சாலமன் வால் (Johann Salomon Wahl) டென்மார்க அரசர் மற்றும் அரசியின் மெழுகு உருவங்களைச் உருவாக்கினார்.
இந்தியாவில் மெழுகு அருங்காட்சியகங்கள்
இந்தியாவில் முதன்முறையாக திசம்பர் 2005 இல் கன்னியாகுமரியில் மெழுகு அருங்காட்சியகம் திறக்கப்பட்டது. அந்த அருங்காட்சியகம் தற்போது 100 முக்கிய நபர்களின் மெழுகுச்சிலைகளுடன் லோனாவாலா ஸ்கொயர் மாலில் உள்ளது. 2014 இல் கொல்கத்தாவில் திறக்கப்பட்ட அன்னையின் மெழுகு அருங்காட்சியகம் இந்தியாவின் மிகப்பெரிய மெழுகு அருங்காட்சியமாகும். இதன் கிளையொன்று பழைய கோவாவின் வரலாற்றுக்களத்தில், ஜூலை 2008 இல் திறக்கப்பட்டது. இதில் சமயம் தொடர்பான மெழுகுச்சிலைகள் காட்சிப்படுத்தப்பட்டுள்ளன. 2010 அக்டோபரில் இசைக்கலைஞர்கள் மற்றும் இசைக்கருவிகளுக்கான "மெலடி உலகம்" என்ற மெழுகு அருங்காட்சியகம் மைசூரில் திறக்கப்பட்டது. 2016, திசம்பர் 18 இல் இராஜஸ்தானின் ஜெய்பூரில் ஒரு மெழுகு அருங்காட்சியகம் தொடங்கப்பட்டது. 2017 இல் இந்தியாவில் புது தில்லியில் மேடம் துசாட்சின் முதல் அருங்காட்சியம் தொடங்கப்பட்டது.
வெளியிணைப்புகள்
பகுப்பு:அருங்காட்சியக வகைகள்
புத்தகுப்தர்
புத்தகுப்தர் (Budhagupta) (बुधगुप्त) (ஆட்சிக்காலம் கி பி 476 – 495), இரண்டாம் குமாரகுப்தருக்குப் பின் ஆட்சிக்கு வந்த 11வது குப்தப் பேரரசர் ஆவார். இவர் புருகுப்தரின் மகனாவார். புத்தகுப்தர் கன்னோசி மன்னருடன் கூட்டணி வைத்துக் கொண்டு, வட இந்தியாவிற்குள் நுழைந்த ஹூணர்களை விரட்டியடித்தார்.
தாமோதர்பூர் செப்பு பட்டயங்கள், புத்தகுப்தரின் இரண்டு ஆளுநர்களான பிரம்மதத்தன் மற்றும் ஜெயதத்தன், வடக்கு வங்காளத்தை நிர்வகித்தாக கூறுகிறது. மத்தியப் பிரதேசத்தின் பண்டைய நகரமான ஏரணில் கிடைத்த 48 அடி உயர கொடி மரம் போன்ற கல்தூண் குறிப்புகளின் படி, வடக்கே யமுனை ஆறு தெற்கே நர்மதை ஆறு பாயும் பரப்புகளை ஆண்ட சுரேஷ்மிசந்திரன் எனும் அரசன் புத்தகுப்தரை மகாராஜா அழைத்தார் எனக் கூறுகிறது. மதுராவில் கிடைக்கப் பெற்ற, புத்தகுப்தர் ஆட்சிக் காலத்திய கௌதம புத்தரின் சிற்பத்தில் உள்ள குறிப்புகள், புத்தகுப்தர் தனது ஆட்சிப் பரப்பை வடக்கு மதுரா வரை நீட்டித்ததாக கூறுகிறது.
வெளி இணைப்புகள்
பகுப்பு:குப்தப் பேரரசு பகுப்பு:இந்தியப் பேரரசர்கள்
பெண்ணியப் பொருளாதாரம்
பெண்ணியம் சார்ந்த பொருளாதாரம் (Feminist economics) என்பது பொருளாதாரம் பற்றிய முக்கியமான ஆய்வு ஆகும். இதில், பெண்ணிய பொருளாதார ஆராய்ச்சியாளர்கள் கல்வியாளர்கள், ஆர்வலர்கள், கொள்கை கோட்பாட்டாளர்கள் மற்றும் பயிற்சியாளர்கள் அடங்குவர். பெரும்பாலான பெண்ணிய பொருளாதார ஆராய்ச்சி, புறக்கணிக்கப்பட்ட தலைப்புகளில் கவனம் செலுத்துகிறது, அதாவது கவனித்தல் வேலை, நெருக்கமான கூட்டாளர் வன்முறை ஆகியன, அல்லது பொருளாதாரக் கோட்பாடுகளை, தொடர்புகளை சிறந்த ஒருங்கிணைப்பு மூலம் , உரையாடலின் மூலமும் மேம்படுத்தலாம். பிற பெண்ணிய அறிஞர்கள் பாலின அதிகாரமளித்தல் அளவீடு (GEM), மற்றும் செயல்வல்லமை அணுகுமுறை போன்ற பாலின விழிப்புணர்வு கோட்பாடுகள் போன்ற தரவு சேகரிப்பு மற்றும் அளவீடுகளின் புதிய வடிவங்களில் ஈடுபட்டுள்ளனர். பெண்ணியப் பொருளாதாரம் "உள்ளூர், தேசிய மற்றும் நாடுகடந்த சமூகங்களில் குழந்தைகள், பெண்கள் மற்றும் ஆண்களின் நல்வாழ்வை மேம்படுத்துவதை" நோக்கமாகக் கொண்டுள்ளது.
பெண்ணிய பொருளாதார வல்லுநர்கள் பாரம்பரிய பொருளாதாரத்தின் சமூக கட்டமைப்புகளில் கவனம் செலுத்துகின்றனர், அது எந்த அளவிற்கு நேர்மறை மற்றும் புறவயத்தன்மை கொண்டது என்று கேள்வி எழுப்புகிறார்கள், மேலும் அதன் மாதிரிகள் மற்றும் முறைகள் எவ்வாறு ஆண்பால் சார்ந்த தலைப்புகள் மற்றும் ஆண்பாலின் மீது ஒருதலைப்பட்சமாக  அனுமானங்கள் மற்றும் முறைகளைக் கொண்டுள்ளன என்பதனை விளக்குகிறார்கள்.
எஸ்டர் போஸ்ரப், மரியான் ஃபெர்பர், ஜூலி ஏ. நெல்சன், மர்லின் வேரிங், நான்சி ஃபோல்ப்ரே, டயான் எல்சன், பார்பரா பெர்க்மேன் மற்றும் ஐல்சா மெக்கே உட்பட பல அறிஞர்கள் பெண்ணியப் பொருளாதாரத்திற்கு பங்களித்திருக்கிறார்கள். வாரிங்கின் 1988 புத்தகமான இஃப் உமன் கவுண்டட், பெரும்பாலும் ஒழுக்கத்தின் "ஸ்தாபக ஆவணம்" என்று கருதப்படுகிறது. 1990 களில் பெண்ணியப் பொருளாதாரம் அதன் பயிற்சியாளர்களுக்கு புத்தகம் மற்றும் கட்டுரை வெளியீட்டு வாய்ப்புகளை உருவாக்க பொருளாதாரத்தில் நிறுவப்பட்ட துணைத் துறையாக போதுமான அளவு அங்கீகரிக்கப்பட்டது.
தோற்றம் மற்றும் வரலாறு
ஆரம்பத்தில், பெண்ணிய நெறிமுறையாளர்கள், பொருளாதார வல்லுநர்கள், அரசியல் விஞ்ஞானிகள் மற்றும் அமைப்பு விஞ்ஞானிகள் பெண்களின் பாரம்பரிய வேலைகள் (எ.கா. குழந்தை வளர்ப்பு, நோய்வாய்ப்பட்ட பெரியவர்களைக் கவனித்தல்) மற்றும் தொழில்கள் (எ.கா. நர்சிங், கற்பித்தல்) ஆகியவை ஆண்களைப் பொறுத்தவரை முறையாக மதிப்பீடு செய்யப்படவில்லை என்று வாதிட்டனர். உதாரணமாக, ஜேன் ஜேக்கப்ஸின் "கார்டியன் நெறிமுறையின் " ஆய்வறிக்கை மற்றும் "டிரேடர் நெறிமுறை " க்கு எதிரான வேறுபாடு, பாரம்பரியமாக பெண்களுக்கு ஒதுக்கப்படும் குழந்தைகளைப் பாதுகாத்தல், வளர்ப்பது மற்றும் குணப்படுத்தும் பணிகளை உள்ளடக்கிய பாதுகாவலர் செயல்பாட்டின் மதிப்பீட்டை விளக்க முயன்றது.
1970 ஆம் ஆண்டில், எஸ்டர் போஸ்ரப் பொருளாதார வளர்ச்சியில் பெண்ணின் பங்கை வெளியிட்டார் மற்றும் விவசாய மாற்றம், தொழில்மயமாதல் மற்றும் பிற கட்டமைப்பு மாற்றங்களின் பாலின விளைவுகள் பற்றிய முதல் முறையான பரிசோதனையை வழங்கினார். இந்த மாற்றங்கள் பெண்களுக்கு ஏற்படும் எதிர்மறையான விளைவுகளை பொதுவெளிக்கு கொண்டு வந்தன. மேலும், வேலைவாய்ப்பு சமநிலை போன்ற நடவடிக்கைகள் 1970 கள் முதல் 1990 களில் வளர்ந்த நாடுகளில் நடைமுறைப்படுத்தப்பட்டன, ஆனால் இவை வலுவான சமபங்கு மரபுகள் உள்ள நாடுகளில் கூட ஊதிய இடைவெளிகளை அகற்றுவதில் முழுமையாக வெற்றிபெறவில்லை.
1972 இல் பொருளாதாரத் தொழிலில் பெண்களின் நிலை (CSWEP) குழுவினை அமைப்பதன் மூலம் ஆதரிக்கப்பட்டது, பாரம்பரிய பொருளாதாரத்தின் பாலின அடிப்படையிலான விமர்சனங்கள் 1970 மற்றும் 80 களில் தோன்றின.
சான்றுகள்
பகுப்பு:பெண்ணியப் பொருளாதாரம்
சூடாமணி நிகண்டு
சூடாமணி நிகண்டு என்னும் நூல் கி.பி. 16 ஆம் நூற்றாண்டில் வாழ்ந்த மண்டல புருடர் என்னும் சமணரால் இயற்றப்பட்டது. இந் நிகண்டு ஆசிரியர் மண்டல புருடர் அவர்கள் வீரமண்டல புருடர் என்றும் அழைக்கப்பட்டார். இந்நூல் 12 பிரிவுகளாக பிரிக்கப்பட்டு விருத்தப்பாவால் ஆன நூல் ஆகும். இதில் 1197 சூத்திரங்களில் 11,000 சொற்களுக்கு விளக்கம் தரப்பட்டுள்ளது.
பெயர்ப் பிரிவு
சூடாமணி நிகண்டுவில் உள்ள பெயர்த் தொகுதிகள்:- தேவப்பெயர், மக்கள் பெயர்,விலங்கின் பெயர்,மரப்பெயர்,இடப் பெயர், பல்பொருட் பெயர்,செயற்கை வடிவப் பெயர், பண்பு பற்றிய பெயர்,செயல் பற்றிய பெயர், ஒலி பற்றிய பெயர்.
வெளி இணைப்பு
சூடாமணி நிகண்டு
பகுப்பு:நிகண்டுகள் பகுப்பு:16 ஆம் நூற்றாண்டுத் தமிழ் நூல்கள்
தோடனேரி ஊராட்சி
தோடனேரி ஊராட்சி (Thodaneri Gram Panchayat), தமிழ்நாட்டின் மதுரை மாவட்டத்தில் உள்ள மதுரை மேற்கு ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2217 ஆகும். இவர்களில் பெண்கள் 1088 பேரும் ஆண்கள் 1129 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுசுமிதா தேவ்
சுசுமிதா தேவ் (Sushmita Dev)(பிறப்பு 25 செப்டம்பர் 1972) என்பவர் இந்திய அரசியல்வாதியும் மேற்கு வங்காளத்தைச் சேர்ந்த மக்களவை மேனாள் உறுப்பினரும் அகில இந்திய திரிணாமுல் காங்கிரசைச் சேர்ந்த அரசியல்வாதியும் ஆவர். முன்னதாக, இவர் 2014 இந்திய பொதுத் தேர்தலில் இந்தியத் தேசிய காங்கிரசின் வேட்பாளராக அசாமின் சில்சார் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார். இவர் அகில இந்திய மகளிர் காங்கிரசின் முன்னாள் தலைவர் ஆவார். இவர் 2019 மக்களவைத் தேர்தலில் பாஜக வேட்பாளர் ராஜ்தீப் ராயிடம் பெரும் வாக்கு வித்தியாசத்தில் தோல்வியடைந்தார். இதனால் இவர் இந்தியத் தேசிய காங்கிரசிலிருந்து விலகி 2021-ல் அகில இந்திய திரிணாமுல் காங்கிரசில் சேர்ந்தார்
ஆரம்ப கால வாழ்க்கை
தேவ் இந்தியத் தேசிய காங்கிரசின் மூத்த தலைவர் சந்தோசு மோகன் தேவின் மகள் ஆவார். இவரது தாயார் பித்திகா தேவ், அசாம் சட்டமன்றத்தின் சில்சார் சட்டமன்ற உறுப்பினர் ஆவார். இவரது தந்தை இந்திய நாடாளுமன்ற உறுப்பினராகவும், அமைச்சரவை அமைச்சராகவும் இருந்தார்.
இவர் மிராண்டா ஹவுசில், பார்-அட்-லாவில் இளம் சட்டப்பட்டமும், தில்லி பல்கலைக்கழகத்தில் ''எல். எல். பி.'' (பெருநிறுவனம் மற்றும் வணிகச் சட்டங்கள்) பட்டம் பெற்றுள்ளார். தேவ்இலண்டன் இன்ஸ் ஆப் கோர்ட்ஸ் ஸ்கூல் ஆப் லா, மற்றும் மன்னர் கல்லூரி சட்டமாணவராக சேர்ந்துள்ளார்
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:வாழும் நபர்கள் பகுப்பு:1972 பிறப்புகள்
சி. வித்தியாசாகர் ராவ்
சின்னமனேனி வித்தியாசாகர் ராவ் (பிறப்பு 1942) 30 ஆகத்து 2014 இலிருந்து மகாராட்டிர மாநிலத்தின் ஆளுநராகச் செயல்படுபவர். கொனியேட்டி ரோசையாவின் பதவி காலம் முடிவடைந்ததால் 2, செப்டம்பர் 2016இலிருந்து தமிழகத்தின் பொறுப்பு ஆளுநராகவும் செயல்படுடார். . 1999 கால அடல் பிகாரி வாச்பாய் அரசில் இவர் உள்துறை இணை அமைச்சராகப் பதவி வகித்தார். 12ஆவது மற்றும் 13ஆவது மக்களவைக்குத் தெலுங்கான மாநிலத்திலுள்ள கரீம்நகர் தொகுதியிலிருந்து பாசக சார்பில் தேர்வு செய்யப்பட்டார்.
இவர் கரீம்நகர் மாவட்டத்திலுள்ள நகரம் என்ற சிற்றூரில் சி. சீனிவாச ராவுக்கும் சந்திரம்மாவுக்கும் வேலமா தோரா குடும்பத்தில் பிறந்தார். இவருக்கு மூன்று சகோதரர்கள் உண்டு. இவர் பியுசி எனப்படும் பல்கலைக்கழகத்திற்கு முந்தைய படிப்பை கரீம்நகர் மாவட்டத்திலுள்ள வேமுலவாடா நகரத்திலும் இளங்கலை அறிவியல் பட்டப் படிப்பை மகாராட்டிராவிலுள்ள நான்டெட் என்ற ஊரிலும் சட்டப் படிப்பை உசுமானியா பல்கலைக்கழகத்திலும் படித்தார்.
சட்டம் முடித்து வழக்குரைஞராகப் பணியாற்றிய இவர் 1972இல் கரீம்நகர் மாவட்ட சனசங்கத்தின் தலைவராகத் தேர்ந்தெடுக்கப்பட்டார். நெருக்கடி நிலையின் போது சிறை சென்றார். ஒன்றுபட்ட ஆந்திரப்பிரதேச சட்டமன்றத்தில் 1985லிருந்து 1998 வரை மேத்பல்லி சட்டமன்ற உறுப்பினராகச் பாசக சார்பாகத் தேர்ந்தெடுக்கப்பட்டிருந்தார். 1998, 1999 மக்களவை தேர்தலில் கரீம்நகர் மக்களவைக்குத் தேர்ந்தெடுக்கப்பட்டார். 1998இல் ஆந்திர பாசக தலைவராகச் செயலாற்றினார்.
மேற்கோள்கள்
பகுப்பு:வாழும் நபர்கள் பகுப்பு:மகாராட்டிர ஆளுநர்கள் பகுப்பு:தமிழ்நாடு ஆளுநர்கள் பகுப்பு:1942 பிறப்புகள் பகுப்பு:முன்னாள் மக்களவை உறுப்பினர்கள் பகுப்பு:முன்னாள் மத்திய அமைச்சர்கள் பகுப்பு:1941 பிறப்புகள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தெலுங்கு மக்கள்
காலா நமக் (நெல்)
200px|thumb|வலது|காலா நமக் [[நெல் தானியங்கள்]] 200px|thumb|வலது|காலா நமக் [[அரிசி தானியங்கள்]] காலா நமக் அல்லது காளாநமக் (Kalanamak) என்னும் இந்த நெல் வகை, ஒரு பாரம்பரிய நெல் வகையாகும். இந்தியாவின் சிறந்த மற்றும் நறுமணம் மிகுந்த நெல் வகையான இது, புத்தக் காலமான கி. மு 6 ஆம் நூற்றாண்டு (600 BC) முதலே சாகுபடி செய்யப்பட்டு வந்துள்ளதாக கருதப்படுகிறது. கிழக்கு உத்தரப் பிரதேசத்தின் இமாலய பகுதியில் உள்ள தெராய் நிலப்பரப்பில் பிரதானமாக விளைவிக்கப்பட்ட இந்நெல் இரகம், 1998 - 1999 ஆண்டுகளில் ஏற்பட்ட இதன் பூங்கொத்து வெடிப்பும், மற்றும் சில தொற்றுநோய்கள் காரணமாகவும், இந்த நெல்  சாகுபடி, படிப்படியாக குறைந்து அழிவின் விளிம்புக்கு சென்றுவிட்டதாக கூறப்படுகிறது.
மருத்துவ குணம்
மனிதனின் முக்குணங்களில் முதன்மையான குணமான சாத்விக குணத்தை தரவல்ல காலா நமக், சிறுநீரகம், இரத்தப் புற்று நோய், மூளை, மற்றும் தோல் சம்பந்தப்பட்ட நோய்களையும் எதிர்க்கும் திறனுடையதாக கருதப்படுகிறது. மேலும், இவ்வரிசிச் சோறு தொடர்ந்து உண்பதன் மூலம், நீரிழிவு மற்றும் குருதி அழுத்தம் (BP) போன்ற நோய்களையும் கட்டுப்படுத்தவதாக கூறப்படுகிறது.
புற இணைப்புகள்
பகுப்பு:நெல் வகைகள்
மலேசிய சுங்கத் துறை
மலேசிய சுங்கத் துறை அல்லது அரச மலேசிய சுங்கத் துறை (மலாய்: Jabatan Kastam Diraja Malaysia (JKDM); ஆங்கிலம்: Royal Malaysian Customs Department; (RMC); சீனம்: 马来西亚皇家关税局) என்பது மலேசிய நிதி அமைச்சின் கீழ் இயங்கும் ஓர் அரசு துறை அமைப்பாகும்.
மலேசிய நாட்டில் வரி வசூலிக்கப் படுவதில் (Indirect Tax Collector) முக்கிய அமைப்பாகச் செயல்படுகிறது. அத்துடன் வரிகள் தொடர்பான வணிகச் சட்டங்களை அமல்படுத்துவதிலும் (Enforcing Trade Laws); அந்தச் சட்டங்களைச் செயல் படுத்துவதிலும்; தலையாயத் துறையாக விளங்குகிறது.
வரலாறு
மலாக்கா சுல்தானகம் (Malacca Sultanate) மற்றும் ஜொகூர்-ரியாவ் சுல்தானகம் (Johor Riau Sultanate) ஆகிய சுல்தானகங்கள் உச்சக் கட்டத்தில் இருந்த போதே மலாயாவில் வரி நிர்வாக அமைப்பும் இருந்தது. மலாக்கா சுல்தானகத்தின் காலத்தில், வெளிநாட்டு மற்றும் உள்ளூர் வணிகர்களை உள்ளடக்கிய வரிச் சட்டங்களுடன்; கடல் துறைமுகச் சட்டங்களும் (Maritime and Harbour Laws) இருந்தன.
அந்தக் காலக் கட்டத்தில் வரி வசூலிப்பதும் மற்றும் அனைத்து வரி தொடர்பான விசயங்களுக்கும் கருவூலத் தலைவர் (Penghulu Bendahari) பொறுப்பு வகித்தார்.
தலைமை இயக்குநர்
அரச மலேசிய சுங்கத் துறையின் உயர் நிர்வாகமானது சுங்கத் தலைமை இயக்குநரால் (Director General of Customs) வழிநடத்தப் படுகிறது. அவருக்கு 3 துணைத் தலைமை இயக்குநர்கள் உதவுகிறார்கள்.
வெளி இணைப்புகள்
பகுப்பு:மலேசிய அரசு‎ பகுப்பு:மலேசிய நாடாளுமன்றம் பகுப்பு:மலேசிய அமைப்புகள் பகுப்பு:மலேசிய நிறுவனங்கள் பகுப்பு:மலேசியாவில் சட்டம்
தமிழ்நாடு முற்போக்கு எழுத்தாளர்கள் கலைஞர்கள் சங்கம்
தமிழ்நாடு முற்போக்கு எழுத்தாளர்கள் கலைஞர்கள் சங்கம் 1975 ஆம் ஆண்டு சூலை 11 மற்றும் 12 திகதிகளில் மதுரையில் நடைபெற்ற செம்மலர் இலக்கிய இதழின் எழுத்தாளர்களின் மாநாட்டில் அமைக்கப்பட்டது தான் தமிழ்நாடு முற்போக்கு எழுத்தாளர் சங்கம். இதில் கவிஞர்கள், எழுத்தாளர்கள், கலைஞர்கள், பாடகர்கள், நடிகர்கள், பேச்சாளர்கள் என அனைவரையும் இணைத்த ஒரு சங்கம், தமிழ்நாடு முற்போக்கு எழுத்தாளர் சங்கம் ஆகும்.
துவக்கம்
செம்மலரில் சிறுகதை, கவிதை, கட்டுரைகள், எழுத அணிதிரட்டிய 13 எழுத்தாளர்களுக்கென 1971ஆம் ஆண்டு தமிழகத்தின் முன்னனி முற்போக்கு இலக்கிய பேச்சாளர் என். சங்கரய்யா அவர்கள் ஓர் பயிற்சி வகுப்பு நடத்தினார். இந்த பயிற்சி வகுப்பில் மக்களுக்கான கலை இலக்கிய வடிவங்களை முன்னெடுத்துச் செல்வது, மிகப் பழமையான கலைவடிவங்களை பாதுகாப்பது போன்ற உத்திகள் கற்றுத்தரப்பட்டது. தொடர்ச்சியாய் தமிழகத்தின் பல பகுதியிலிருந்து எழுத்தாளர்கள் எழுதத்துவங்கி 4 ஆண்டுகளில் வளர்ந்து 1975ஆம் ஆண்டில் மாநாடை நடத்தும் அளவிற்கு மாறியது.
மேலும் பார்க்கவும்
தமிழ்நாடு முற்போக்கு எழுத்தாளர் கலைஞர்கள் சங்கப் பரிசுகள் மற்றும் விருதுகள்
சான்றாவணம்
பகுப்பு:இந்திய இலக்கிய அமைப்புகள் பகுப்பு:தமிழ் இலக்கிய அமைப்புகள்